***ΠΤΥΧΕΣ ΤΟΥ ΝΕΟΕΛΛΗΝΙΚΟΥ ΔΙΑΦΩΤΙΣΜΟΥ***

***ΤΟ ΟΡΑΜΑ ΤΗΣ ΑΝΑΓΕΝΝΗΣΗΣ ΤΗΣ ΠΑΙΔΕΙΑΣ ΣΤΗΝ ΠΡΟΕΠΑΝΑΣΤΑΤΙΚΗ ΕΛΛΑΔΑ***

Καλλιόπη Γκουτζιαμάνη

Εκπ/κος Α/θμιας Εκπ/σης ΠΕ05-Γαλλικής

Μ.Α. Ιστορία Λογοτεχνίας

τ. Υπότροφος ΙΚΥ

Φοιτήτρια ελληνικού πολιτισμού (Ε.Α.Π)

kgkoutziam@sch.gr

Περίληψη

Ο Ευρωπαϊκός Διαφωτισμός υπήρξε το κίνημα που άλλαξε καθεστηκυίες αντιλήψεις αιώνων. Ο άνθρωπος της Βιομηχανικής επανάστασης και κυρίως η αστική τάξη αμβισβητεί το φεουδαρχικό status quo, που βασιζόταν στην αριστοκρατία της Γης, του Στρατού και του Ιερατείου. Η εξάπλωση της τυπογραφίας έχει καταστήσει πιο προσιτή τη γνώση, ενώ τα επιστημονικά και τεχνολογικά επιτεύγματα της εποχής και οι ανακαλύψεις νέων πολιτισμών οδηγούν σε διαφορετική αντίληψη για τον κόσμο. Το πνευματικό αυτό κίνημα επηρέασε και τον Ελληνικό κόσμο, καθώς μέσα στα προτάγματά του ήταν η κατάργηση της δουλείας, η ελευθερία της σκέψης και του ατόμου, η πίστη στη συνεχή βελτίωση του ανθρώπου και του πολιτισμού. Κοινωνοί αυτών των ιδεών έγιναν πρώτα οι Έλληνες της Διασποράς και οι μορφωμένοι κληρικοί, λόγιοι και αξιωματούχοι του Φαναρίου, τις οποίες μεταλαμπάδευσαν και στην μητροπολιτική Ελλάδα. Στη νησιωτική Ελλάδα που έπεσε με καθυστέρηση στα χέρια των Οθωμανών και δέχεται τις επιρροές της Δύσης λόγω Φραγκοκρατίας, το θέατρο και η λογοτεχνία έχουν να επιδείξουν σημαντική συμβολή στην ιστορία του Ελληνικού πολιτισμού. Το έργο του Κορυδαλλέα, κύριου εκφραστή των ορθόδοξων νεαριστοτελικών θέσεων, στέκει ως ορόσημο και μας δίνει το περίγραμμα της πνευματικής δραστηριότητας του υπόδουλου ελληνισμού. Φωτισμένοι δάσκαλοι και σχολάρχες, όπως ο Μεθόδιος Ανθρακίτης, ο Ευγένιος Βούλγαρης, ο Ιώσηπος Μοισιόδαξ, ο Ρήγας Φεραίος, ο Άνθιμος Γαζής, ο Νικηφόρος Θεοτόκης, ο Αδαμάντιος Κοραής και άλλοι, ενστερνίζονται τις ριζοσπαστικές απόψεις των Γάλλων εγκυκλοπαιδιστών οραματιζόμενοι να αναβαθμίσουν την ελληνική παιδεία και να αφυπνίσουν τους Έλληνες μέσα από τα γραπτά τους ή την εκπαιδευτική πολιτική και το αναλυτικό πρόγραμμα μαθημάτων που ακολουθείται στις σχολές τους

**Λέξεις-κλειδιά**: ευρωπαϊκός διαφωτισμός, νεοελληνικός διαφωτισμός, προσπάθεια αναγέννησης της παιδείας, προεπαναστατική Ελλάδα, όραμα, εκπαιδευτική πολιτική